ร้านนี้อยู่เส้นลาดหญ้านะครับ ถ้ามาทางวงเวียนใหญ่ เข้ามาผ่านโรบินสันตรงมาเรื่อยๆเลยครับ เกือบถึงสี่แยก จะเจอร้านก่อน ตรงตีนสะพานพอดี ก่อนถึง รพ.ตากสินครับ จอดรถบริเวณหน้าร้านครับ แนะให้จอดก่อนถึงร้านครับ เพราะเลยร้านไปจะเป็นทางแยก แล้วจะจอดไม่ได้

ร้านนี้เป็นร้านสาขานะครับ ผมเห็นหลายๆท่านรีวิว ร้านนี้สาขาปิ่นเกล้ากันเยอะมาก เลยสนใจเห็นมีสาขานี้เลยมาลองครับ

ที่สำคัญอยากทานหมูหันครับ เห็นมีโปรเลยมา หลายๆที่เดี๋ยวนี้ ราคาพันอัพหมดแระ

ตอนนี้มีโปร คือ เป็ดปักกิ่ง 699 หมูหัน 799ครับ

หมูหันที่นี่มีสองแบบครับ แบบ 799 คือแบบหมูหันปกติครับ ที่มาแต่หนังกรอบๆ กับอีกอย่าง คือ หมูหันฮ่องกง 1500บาท คือส่วนหนังจะมีเนื้อติดมาด้วยครับ น่าจะตัวใหญ่กว่าด้วย และที่สำคัญที่เค้าบอกคือ ถอดกระดูก เกลี้ยงเลยทีเดียว

ผมสั่งแบบปกตินะครับ 799 บาท เค้าจะเลาะให้เรียบร้อยเลย เอาแต่หนังมา และพร้อม หูและหางครับ สั่งอันนี้ต้องถามก่อนนะครับว่าเค้ามีพร้อมไหม จะได้รอไม่นาน ต่ำๆน่าจะ 20 นาทีครับ จานนี้มาท้ายสุดเลยระหว่างรอ เลยไม่ได้รู้สึกนานสักเท่าไร 555

ส่วนตัวเนื้อ เลือกได้ครับ อยากให้ทำไรก็ได้หมดครับ หลักๆก็ทอดกระเทียม กระเพรา พริกไทดำ แต่เอาไปทำน้ำแกงหรืออะไรก็ได้ครับ คิดค่าทำ 120 บาทครับ แต่ถ้าทำ 2 อย่างจะเหลืออย่างละ 80 บาทครับ

หมูหันมาพร้อมเครื่องเคียงและหมั่นโถครับ ไม่ได้ทานนานครับ พอได้กิน รู้สึกสมใจอยากมากๆ

สุกี้โบราณชุดหมู (350) สุกี้ที่นี่ก็ดังครับ รสชาติบอกเลย คล้ายๆร้านฝั่งตรงข้ามร้านนี้มาก ไปหาดูครับ แต่ร้านนั้นอร่อยกว่า

ก๋วยเตี๋ยวหลอดปู (200) เป็นเมนูแนะนำครับ อร่อยครับ แต่ดูน้อยไปหน่อย แต่ก็ห่อปูเต็มๆจริงๆ

หอยจ๊อ (180) อันนี้ต้องสั่งครับ เป็นเมนูแนะนำเช่นกัน ปูเต็มๆอีกเช่นกัน ทอดเสร็จกันสดๆ อร่อยมาก

ไปทานคนยังไม่เยอะครับครับ บริการดี ราคาค่อนข้างสูง